ต่างชาติเห่อบาทบอนด์ปีนี้ระดมเงิน7.3หมื่นล.
คลังอนุมัติต่างชาติออกบาทบอนด์ 1.4 หมื่นล้านบาท ปีนี้ทะลุ 7.3 หมื่นล้านบาท
11 พ.ค. 2556

คลังอนุมัติต่างชาติออกบาทบอนด์ 1.4 หมื่นล้านบาท ปีนี้ทะลุ 7.3 หมื่นล้านบาท
จุฬารัตน์ สุธีธร ผู้อำนวยการสำนักงานบริหารหนี้สาธารณะ (สบน.) กล่าวว่า ขณะนี้ต่างชาติให้ความสนใจออกพันธบัตรและหุ้นกู้สกุลบาท (บาทบอนด์) กันมากขึ้น ล่าสุดกระทรวงการคลังอนุญาตให้นิติบุคคลต่างประเทศ 2 ราย ออกพันธบัตรหรือหุ้นกู้สกุลเงินบาทในประเทศไทยได้ภายในวันที่ 31 ม.ค. 2557 คือ Australia and New Zealand Banking Corporation (ANZ) วงเงิน 8,000 ล้านบาท และ Westpac Banking Corporation (Westpac) วงเงิน 6,000 ล้านบาท รวมเป็น 1.4 หมื่นล้านบาท
ผู้อำนวยการ สบน. ยืนยันว่า จะพิจารณาให้นิติบุคคลต่างประเทศสามารถออกบาทบอนด์โดยไม่กระทบต่อการออกหุ้นกู้ของเอกชนไทย 
ทั้งนี้ รอบต่อไปนิติบุคคลต่างประเทศที่สนใจสามารถยื่นขออนุญาตออกบาทบอนด์ได้ในเดือน ก.ค. และเดือน ต.ค.นี้
ก่อนหน้านี้ กระทรวงการคลังอนุมัติให้นิติบุคคลต่างประเทศ 8 ราย ออกบาทบอนด์ ภายในวันที่ 30 ก.ย. วงเงินรวม 5.9 หมื่นล้านบาท ประกอบด้วย Industrial Bank of Korea (IBK) วงเงิน 1 หมื่นล้านบาท ING Bank NV. (ING) วงเงิน 1 หมื่นล้านบาท The ExportImport Bank of Korea (KEXIM) วงเงิน 1 หมื่นล้านบาท The Ministry of Finance of the Lao Peoples Democratic Republic วงเงิน 1,500 ล้านบาท Noble Group Limited วงเงิน 3,500 ล้านบาท